**ОПШТИНА БЕРАНЕ**

**П Р Е Д Л О Г**

**ОДЛУКЕ О ДАВАЊУ СТАТУСА СПОМЕН-ОБИЉЕЖЈА СПОМЕНИКУ НАРОДНИМ ХЕРОЈИМА И ПАЛИМ БОРЦИМА НОР-а СА ПОДРУЧЈА СЕЛА ДОЛАЦ, БЕРАНСЕЛО, ВЕЛИЂЕ, ЗАОСТРО И ЦРВЉЕВИНЕ**

**Беране, септембра 2017. године**

На основу чл.16, 20,50 и 52 Закона о спомен-обиљежјима ( „Службени лист ЦГ“, бр. 40/08 и 40/11), члана 33 и 37 Статута општине Беране („Службени лист РЦГ-Општински прописи“, бр. 21/04 и 34/06 и ,,Службени лист ЦГ-Општински прописи“ бр. 06/11), Програма подизања спомен-обиљежја у општини Беране за 2014. годину, („Сл. лист ЦГ –Општински прописи бр: 23/15 ), а на основу претходно добијене сагласности Министарства културе Црне Горе бр: УПИ01-111/3 од 03. 08. 2017. године, Скупштина општине Беране на сједници одржаној .............2017.године, донијела је

**О Д Л У К У**

**о давању статуса спомен-обиљежја споменику народним херојима и палим борцима НОР-а са подручја села Долац, Берансело, Велиђе, Заостро и Црвљевине**

**Члан 1.**

Споменику народним херојима и палим борцима НОР-а са подручја села Долац, Берансело, Велиђе, Заостро и Црвљевине, непознатог аутора, који је подигнут на катастарској парцели бр. 1015 КО Беране, даје се статус спомен-обиљежја.

**Члан 2.**

Споменик из члана 1 ове одлуке се састоји од два мермерна блока, укупне висине 2,60 метара.

Споменик у основи има изглед пирамиде. Постамент је правоугаоног облика, урађен од армираног бетона и димензија у основи 420 цм са 160 цм. На постаменту су постављене двије гранитне плоче димензија 60 x 1оо мм и дебљине 10 цм. На једној је исписан текст и угравиран симбол звијезда петокрака. Плоче су оивичене бијелим мермерним стубовима.

Фронтално, на постаменту споменика дубине 5 мм, изведен је текст: симбол петокрака и слиједи текст исписан ћириличним писмом: ,,За дјело народнога ослобођења падоше јуначком смрћу 1941-1945.год. Народни херој Јованчевић Милорад, Богавац Драгослав“. У наставку слиједе имена 31 палог борца......

У знак захвалности народ села Доца, Берансела, Велиђа, Црног Врха, Заостра и Црвљевина...

**Члан 3.**

За спомен –обиљежје из члана 1 ове Одлуке рок и услови за подизање не могу се уредити јер се ради о бесправно подигнутом објекту.

**Члан 4.**

Обвезник одржавања спомен-обиљежја је Општина Беране.

**Члан 5.**

Ова Одлука ступа на снагу осмог дана од објављивања у „Службеном листу ЦГ-Општински прописи“.

**СКУПШТИНА ОПШТИНЕ БЕРАНЕ**

Број: 02-030-...............

Беране , .............2017. године

**ПРЕДСЈЕДНИК СКУПШТИНЕ**

**Горан Киковић**

**Образложење**

Правни основ за доношење ове Одлуке садржан је у одредбама члана 16 Закона о спомен- обиљежјима којим је прописано да Скупштина општине, у складу са Програмом, уз предходну сагласност надлежног органа доноси Одлуку о подизању спомен- обиљежја. Чланом 20 истог Закона прецизирано је шта Одлука о подизању спомен-обиљежја постављањем или изградњом спомен објекта садржи. Чланом 50 Закона прописано је да се објекти подигнути као спомен-обиљежја након 15. новембра 1971. године, без одобрења надлежног органа, сматрају бесправно подигнутим објектима, а чланом 52 Закона прописано је да се тим објектима може дати статус спомен-обиљежја по поступку прописаним овим Законом за подизање спомен-обиљежја. Чланом 33 Статута Општине Беране прописана је надлежност Скупштине за доношење прописа и других општих аката, а чланом 37 да у вршењу послова из свог дјелокруга Скупштина доноси Одлуке и друге акте.

У Програм подизања спомен-обиљежја у Општини Беране за 2014. годину, на који је Министарство културе дало претходну сагласност Рјешењем број: УО1/243/2 од 05.11.2014. године, уврштени су, сходно Закону, објекти подигнути као спомен-обиљежја послије 15. новембра 1971. године без одобрења надлежног органа као и објекти за које се не може утврдити да су подигнути прије наведеног датума. Из тог разлога овом Одлуком нијесу уређени рок и услови подизања овог објекта.

Скупштина Општине Беране, у складу са Програмом, уз претходну сагласност Министарства културе број: УПИ01-111/3 од 03. 08. 2017. године, у обавези је да донесе Одлуку о давању статуса спомен-обиљежја, споменику народним херојима и палим борцима НОР-а са подруча села Долац, Берансело, Велиђе, Заостро и Црвљевине.

Овим спомен-обиљежјем се одаје почаст народним херојима и родољубима, истакнутим личностима из села Долац, Берансело, Велиђе, Заостро и Црвљевине који су погинули у ослободилачким ратовима НОР-а за слободу свог краја. Опис симболичког значаја подразумијева спомен-обиљежје које својим садржајем трајно чува успомене на погинуле родољубе и који су дали своје животе за слободу и ослободилачке ратове НОР-а.

Полазећи од наведеног предлаже се одборницима да донесу Одлуку као у тексту Предлога.

**СЕКРЕТАРИЈАТ ЗА СПОРТ, КУЛТУРУ, МЛАДЕ И САРАДЊУ СА НВО**